cyanic-selkie/wikianc huggingface dataset:
Կիկի Կոգելնիկ
Կյանք և գործունեություն՝ 1960-ականներ
Փոփը կենսակերպ էր և արտասովոր գլխարկներով ու «համազգեստով» Կոգելնիկը ստեղծում էր հրապուրիչ հեփենինգ, որտեղ էլ որ գնար։ Այդ ժամանակ նրա աշխատանքների վրա մեծապես ազդել են այդ ժամանակի փոփ արվեստի գույներն ու նյութերը, և նա ստեղծել է շատ պայծառ տիեզերական թեմաներով էյֆորիկ նկարներ։ Ի տարբերություն փոփ նկարիչների, նա խուսափում էր կոմերցիոն հռչակից կամ առօրյա օբյեկտների փառաբանությունից, չնայած, ինչպես գիտեք, նա առաջին պլան էր մղում պլաստիկը և արհեստականը, այլ ոչ թե բնությունը։
1960-ականների սկզբին Կոգելնիկը սկսել է օգտագործել իր ընկերների նախշակաղապարները բնական չափերով՝ նկարների ստեղծման համար։ 1965 թվականին այդ կտրվածքների նախատիպերը դարձել են վինիլային կախիչներ, որոնք ներկայացված էին նույն հագուստով, որոնք նա տեսել էր փողոցներում իր ստուդիայի մոտ գտնվող կարի թաղամասում։
Մինչ 1966 թվականին Կոգելնիկը գտնվում էր Լոնդոնում, Նյու Յորքի նրա ստուդիայի տարածքում խոշոր հրդեհ է բռնկվել։ Չնայած, Կոգելնիկը նոր էր հասել հրդեհի վայր, նրա ներքևի հարևանը՝ ամերիկացի նկարիչ Ալֆրեդ Լեսլին, կորցրել էր իր ստեղծագործական ունակությունները։ Նույն թվականին Կոգելնիկն ամուսնացել է ուռուցքաբան ռադիոլոգ Ջորջ Շվարցի հետ, 1967 թվականին նա ծննդաբերել է իր որդուն՝ Մոնոյին և շուտով վերադարձել Նյու Յորք։ 1969 թվականին Կոգելնիկը ստեղծել է «Լուսնային հեփփինգ»-ը Լուսնի վրա Ապոլոն-11-ի վայրէջք կատարելու ժամանակ՝ Վիեննայի «Galerie Nächst St. Stephan»-ում ստեղծելով լուսնային թեմատիկայով նախշակաղապարային շարքը։
1970-ականներ և ավելի ուշ
1970-ականներին Կոգելնիկը կենտրոնացել է այն գործերի վրա, որոնք հետագայում հայտնի են դարձել որպես «Կանանցի աշխատանքներ», այդ թվում կոմերցիոն գովազդներում գլխավոր դերում ներկայացված էին կանայք։ Այդ ժամանակ Կոգելնիկի ստեղծագործություններին բնորոշ էր Ֆեմինիստական ​ խնդիրների կողմնակի ներթափանցումը հեգնանքով, հումորով և շեշտված փոփ էսթետիկայով։ 1974 թվականին նա սկսել է նաև պարբերաբար աշխատել կերամիկայի բնագավառում՝ օգտագործելով քանդակագործական ձևը որպես գեղանկարչության շարունակություն։
1980-ականներին հատվածական մարդիկ, նշանները և խորհրդանիշները սկսեցին լրացնել Կոգելնիկի աշխատանքները և իր «Ընդարձակում» շարքում նա սկսեց օգտագործել կերամիկական մոդուլներ, որոնք ցուցադրվում էին իր նկարների հետ միասին։ 1978 թվականին նա նաև թողարկեց ու նկարահանեց 16 միլիմետրանոց սև և սպիտակ CBGB կարճամետրաժ ֆիլմը, Ջեյմս Քերոլի և այլոց մասնակցությամբ։ Իր հետագա աշխատանքներում նա մարդու մարմինը պատկերում էր ավելի հատվածական և վերահսկելի ձևով, մինչև որ 1990-ականներին նրա ստեղծագործությունների մեծ մասում պատկերվում էին բավականին վերացական, բայց արտահայտիչ դեմքեր։ Այդ ընթացքում Կոգելնիկը ստեղծեց մի շարք ապակյա քանդակներ, դրանց հետ կապված նկարներ և փորագրություններ, որոնցում նա փորձում էր մեկնաբանել արվեստի դեկորատիվ և կոմերցիոն թեմաները։
Մահ և ժառանգություն
Կիկի Կոգելնիկը մահացել է քաղցկեղից, 1997 թվականի փետրվարի 1-ին Վիեննայում։ Թաղված է Բլայբուրգում։ Նույն թվականին Վիեննայի Բելվեդեր թանգարանը մեծ հետահայաց ցուցադրություն է կազմակերպել նրա աշխատանքների վերաբերյալ։ 1998 թվականին Կոգելնիկը հետմահու արժանացել է արվեստի բնագավառում Ավստրիայի բարձրագույն մեդալի՝ «Գիտության և արվեստի համար» Ավստրիայի պատվո նշանի։ 1995 թվականին նա արժանացել էր Վիեննայի քաղաքային մրցանակի վիզուալ արվեստի համար։
Նկարչի մահից հետո ստեղծվել է Կիկի Կոգելնիկի հիմնադրամ, ամերիկյան ոչ առևտրային կազմակերպությունը, որը գրասենյակներ ունի Վիեննայում և Նյու Յորքում։ Հիմնադրամի առաքելությունն է պաշտպանել, փաստագրել, ուսումնասիրել և հավերժացնել Կիկի Կոգելնիկի ստեղծագործական ժառանգությունը։ 2009 թվականից հիմնադրամը շարունակում է պահպանել և ընդլայնել Կոգելնիկի ստեղծագործությունների տվյալների բազան, որը ստեղծվել է Նյու Յորքում գեղարվեստի պատմության ուսումնասիրության համար և ի վերջո կստեղծի պատկերագիրք catalogue raisonné:
2003 թվականին Ավստրիական փոստը թողարկել է 55 եվրո ցենտ արժողությամբ նամականիշ, որի վրա պատկերված է Կոգելնիկի «Prenez Le Temps d'Aimer» (1973) նկարը։ Կոգելնիկը նաև նախագծել է երկու շատրվաններ՝ մեկը Բլայբուրգում, մյուսը՝ Ավստրիայի Կլագենֆուրտում, որտեղ նրա անունով փողոց է կոչվել։
2015 թվականին Կոգելնիկի ստեղծագործությունները ցուցադրվել են Թեյթ բրիտանական պատկերասրահում անցկացված The World Goes Pop ցուցահանդեսում։ Ցուցահանդեսը բացահայտեց փոփ-արտի այլընտրանքային տեսակետ՝ ցույց տալով, որ այն ոչ թե պարզապես ամերիկյան շարժում է, այլ միջազգային։ Միջազգային մակարդակով փոփ արտը հաճախ օգտագործվում է որպես բողոքի ջախջախիչ ելույթ, այլ ոչ թե պարզապես արևմտյան սպառողականության հաղթանակ։ Ցուցադրությունը տևել է 2015 թվականի սեպտեմբերի 17-ից մինչև 2016 թվականի հունվարի 24-ը ։
Արտաքին հղումներ
Կատեգորիա:Ավստրիացի նկարչուհիներ Կատեգորիա:Ֆեմինիստ արվեստագետներ Կատեգորիա:Վիեննայի գեղարվեստի ակադեմիայի շրջանավարտներ Կատեգորիա:Ժամանակակից նկարիչներ Կատեգորիա:Ավստրիացի քանդակագործներ Կատեգորիա:Ավստրիացի արվեստագետներ Կատեգորիա:Քաղցկեղից մահացածներ Կատեգորիա:Անձինք նամականիշերի վրա Կատեգորիա:Ավստրիական «Գիտության և արվեստի համար» պատվո խաչի ասպետներ
Կոմելիկո Սուպերիորե
Կոմելիկո Սուպերիորե (Comelico Superiore), կոմունա Իտալիայում։ Գտնվում է Վենետո մարզում՝ Բելունո գավառում ։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ուկրաինայի դրամական բարեփոխում (1996)
1996 թվականի դրամական բարեփոխում, Ուկրաինայի Սահմանադրությամբ (1996 թվական, հոդված 99 և 102 ) և անկախ Ուկրաինայի այլ օրենսդրական ակտերով սահմանված նոր ազգային տարադրամի՝ գրիվնայի, և դրա հարյուրերորդ մասի՝ կոպեկի շրջանառության պաշտոնական ներդրումը։ Փոփոխության էությունը կայանում էր արժեզրկված կարբովանեցի դենոմինացիայի մեջ՝ 1 գրիվնայի դիմաց 100.000: 1996 թվականի սեպտեմբերի 2-ից 6-ը շրջանառվում էին երկու դրամական միավորներ։ Մինչև 1998 թվականը բանկերում փոխանակումն իրականացնումն էին առանց սահմանափակումների և հանձնաժողովների։
Բարեփոխման արդյունքում ստեղծվեց նոր դրամական միավոր՝ ուկրաինական գրիվնա։ Գրագետ PR քարոզարշավը նպաստեց գնաճի տեմպի դանդաղեցմանը և Ուկրաինայի կյանքում քաղաքական հետևանքներ ունեցավ։
Նախապայմաններ
Ուկրաինայի պետական անկախացումը հայտարարվել է 1991 թվականի օգոստոսին։ Ուկրաինայի անկախության հռչակագիրը ենթադրում էր սեփական դրամական միավորի (ազգային արժույթի) և սեփական դրամական համակարգի ստեղծման անհրաժեշտություն, որոնք հանդիսանում էին քաղաքական և տնտեսական անկախության կարևոր նախապայմաններ։ 1992 թվականի սեպտեմբերի 10-ից «Հանրապետության տարածում բազմանգամյա օգտագործման թղթադրամների շրջանառության ներդրման մասին» («Про введення в обіг на території республіки купонів багаторазового використання») հայտարարագրի համաձայն՝ 1991 թվականի սեպտեմբերի 9-ից Ուկրաինայի ազգային բանկի կողմից շրջանառության մեջ դրվեցին գրիվնայի նախորդները՝ ժամանակավոր թղթադրամներ՝ ռուբլու (карбованець) անվանական արժեքով։ Պաշտոնապես նրանք կոչվում էին կարբովանեցներ։ Օգտագործվում էր նաև թղթադրամ-կարբովանեց անվանումը, որը 1992 թվականի վերջին սկսեց կոչվել ուկրաինական կարբովանեց։ Բազմանգամյա օգտագործման թղթադրամները կանխիկ շրջանառության մեջ դնելու պահից սկսած Ուկրաինայում միաժամանակ շրջանառվում էր երկու արժույթ՝ խորհրդային ռուբլի և ուկրաինական թղթադրամ-կարբովանեցներ։ Միևնույն ժամանակ սննդամթերքի և արդյունաբերական ապրանքների ձեռքբերման համար ընդունվում էին միայն թղթադրամ-կարբովանեցներով վճարումներ, իսկ ֆերմերային շուկաներում ապրանքների ձեռքբերման, ծառայությունների և այլ վճարումների կատարման համար ընդունվում էին ինչպես թղթադրամ-կարբովանեցներ, այնպես էլ խորհրդայինՄ ռուբլի՝ մեկին մեկ փոխարժեքով (1:1)։ Ներդրման առաջին ամիսներին՝ կապված շրջանառության մեջ թղթադրամ-կարբովանեցների սահմանափակ քանակության և մեծ պահանջարկի հետ, դրանք խորհրդային ռուբլուց մի փոքր բարձր էին գնահատվում։ Մինչև 1992 թվականի ապրիլն ամբողջ կանխիկ շրջանառությունն աստիճանաբար լցվեց թղթադրամ-կարբովանեցներով։ 1992 թվականի նոյեմբերին խորհրդային ռուբլին փոխարինվեց կարբովանեցներով և անկանխիկ հաշվարկներով։ Չնայած նրան, որ դրամական շրջանառության մեջ թղթադրամ-կարբովանեցների օգտագործումը ենթադրվում էր կատարել 4-6 ամսվա ընթացքում, դրանք շրջանառվեցին մինչև 1996 թվականը՝ փաստացի իրենց վրա վերցնելով գնաճի հարվածի ողջ ծարությունը  ։
Կանադայի և ԱՄՆ-ի պահոցներում գտնվում էին 1992 թվականին տպված նոր գրիվնաներ։ Սակայն գնաճի բարձր տեմպերը ստիպեցին դրանց ներդրումը հետաձգել մի քանի տարով։ Չնայած նրան, որ Ուկրաինայի ազգային արժույթի թղթադրամները տպվել էին 1992 թվականին, նրանց ներդրումը շրջանառության մեջ իմաստ կունենար միայն գնաճի բարձր տեմպերի դադարեցման դեպքում։ Ուկրաինայի ազգային բանկի վարած քաղաքանության արդյունքում 1993 թվականին գնաճի տեմպը գերազանցեց 10000%-ը։ Դրամական բարեփոխումն այս պայմաններում կհանգեցներ արդեն տպված գրիվնայի արագ արժեզրկմանը։ Դրա փոխարեն առաջարկվեց մի մեթոդ, որը դրական դեր խաղաց և հետագայում քննադատվեց շատերի կողմից՝ թղթադրամ-կարբովանեցների կապը ԱՄՆ դոլլարին։ Այսպիսով, իրավիճակի կայունացման համար ներդրվեց վարչական ֆիքսված փոխարժեք և որը ենթակա էր պարտադիր գնման՝ ճգնաժամային ներմուծման դիմաց վճարումներ կատարելու համար։ Աստիճանաբար (երկու տարվա ընթացքում) հաջողվեց ստեղծել գրիվնայի ներդրման բարենպաստ դաշտ՝ ԱՄՆ դոլարի առևտրային և պաշտոնական փոխարժեքները հնարավորինս մոտեցնելու ճանապարհով ։ '''Աղյուսակ 1. Թղթադրամ-կարբովանեցների արժեզրկման տեմպերը'''
Դրամական հեղաշրջման նախապայմաններից էին դևալվացիայի տեմպերի դանդաղեցումը, դրամական զանգվածի կարգավորման փորձը, ինչպես նաև շուկայի և բնակչության հանդարտեցումը՝ արժեզրկված թղթադրամի համեմատ նոր ազգային տարադրամի՝ գրիվնայի՝ կայուն փոխարժեք խոստանալու ճանապարհով։ Նոր դրամական միավորի ներդրման անհրաժեշտությունը նաև պայմանավորված էր թղթադրամ-կարբովանեցների ցածր որակով։ Վատ թուղթը, պաշտպանվածության գրեթե լրիվ բացակայությունը (թղթադրամների վրա առկա էին միայն ջրանիշներ) հնարավոր էին դարձնում թղթադրամի կեղծումը գունավոր տպիչներով։ Միայն 1996 թվականին շրջանառությունից հանվեց 14 մլրդ կեղծ կարբովանեց ։
Նոր թղթադրամների և մետաղադրամների ստեղծում
1992 թվականին Վ. Լոպատայի էսքիզների հիման վրա Կանադայում պատրաստվեցին ուկրաինական ազգային արժույթի առաջին օրինակները։ Սակայն 1992 թվականից սկսած Ուկրաինայի տարածքում դրամական շրջանառության մեջ ներդրվեց ժամանակավոր արժույթ՝ հաշվարկված անցումային ժամանակաշրջանի համար, որը կոչվում էր ուկրաինական կարբովանեց կամ թղթադրամ- կարբովանեց։ Հենց այս դրամական միավորն էր, որ 1992-1995 թվականների ընթացքում դարձավ գնաճի զոհ, ինչը պայմանավորված էր անցումային ժամանակաշրջանի տնտեսական ճգնաժամով։
Գրիվնայի առաջին թղթադրամները պաստրաստվել են 1992 թվականին Կանադայում՝ «Canadian Bank Note Company» ընկերության կողմից և այլևս չեն տպվել։ Հենց այդ ժամանակ Ֆրանսիայում և Իտալիայում տպվել են նաև անկախ Ուկրաինայի նոր դրամական նշանները (գրիվնաները)։ 1992-1993 թվականներին «Ուկրաինայի վահան» գործողության ընթացքում «Ալֆա» հատուկ ստորաբաժանման աշխատակիցների հսկողությամբ նոր արժույթով բեռնարկղերը ծովով և օդով տեղափոխվեցին Ուկրաինա ։ Թղթադրամների ստեղծման համար օգտագործվել է համակցված տեխնիկա՝ պողպատե փորագրություն եւ լիտոգրաֆիա։ Ավելի ուշ` 1994 և 1995 թվականներին, Ուկրաինայի ազգային դրամահատարանում թողարկվեցին համապատասխան նմուշի թղթադրամներ։ Բոլոր թղթադրամները 1996 թվականի սեպտեմբերի 2-ին միաժամանակ դրվեցին շրջանառության մեջ։
Առաջին մետաղադրամները հատվել են 1992 թվականին, բայց շրջանառության մեջ են մտել միայն 1996 թվականի սեպտեմբերի 2-ին։ Դրանք պատրաստվել են Իտալիայի և Ֆրանսիայի դրամահատարաններում, ինչպես նաև Լուգանսկի փամփուշտների գործարանում  ։ Բարեփոխման արդյունքում շրջանառության մեջ դրվեցին 1, 2, 5, 10, 25, 50 անվանական արժեքներով մետաղադրամներ և 1 գրիվնա։ Մետաղադրամների դիմերեսին զինանշանի պատկերն է և պետության անունը, ծաղկային դեկորացիա և դրամահատման տարին, իսկ դարձերեսին՝ անվանական արժեքը և ծաղկային դեկորացիա։
Բարեփոխման ընթացք
1996 թվականի դրամական բարեփոխման մասնակիցներից մեկի՝ Վիկտոր Սուսլովի խոսքերով՝ Ուկրաինայի նախագահի կողմից «Ուկրաինայում դրամական բարեփոխման մասին» հրամանագիրը ստորագրելուց մոտ մեկ ամիս առաջ գաղտնի որոշում է կայացվել Ուկրաինայում ստեղծել դրամական բարեփոխումների պետական ​​հանձնաժողով։ Հանձնաժողովը գլխավորում էր այդ պահին երկրի վարչապետ Պավել Լազարենկոն և երկու տեղակալները՝ Ուկրաինայի ազգային բանկի նախագահ Վիկտոր Յուշչենկոն և փոխվարչապետ Վիկտոր Պինզենիկը, բացի այդ հանձնաժողովի կազմի մեջ էին մտնում Ազգային բանկի նախագահի առաջին տեղակալ Վլադիմիր Ստելմախը և Կոմիտեի ֆինանսական և բանկային գործունեության ղեկավար Վիկտոր Սուսլովը ։
1996 թվականի օգոստոսի 25-ին Ուկրաինայի նախագահ Լեոնիդ Կուչման ստորագրեց «Ուկրաինայում դրամական բարեփոխման մասին» հրամանագիր, համաձայն որի արմատական շուկայական բարեփոխում իրականացնելու և երկրի տնտեսությունը կայուն ազգային դրամական միավորով ապահովելու նպատակով շրջանառության մեջ էր դրվում Ուկրաինայի ազգային արժույթը՝ գրիվնան և նրա հարյուրերորդ մասը՝ մետաղադրամը ։ 1996 թվականին Ուկրաինայի ազգային բանկը շրջանառության մեջ դրեց 1, 2, 5, 10, 20, 50 և 100 գրիվնա անվանական արժեքներով թղթադրամներ և մանրադրամներ՝ 1, 2, 5, 10, 25 և 50 անվանական արժեքներով, ինչպես նաև դադարեցրեց ուկրաինական կարբովանեցների թողարկումը, որոնք ենթակա էին փոխանակման հետևյալ կուրսով՝ 100.000 կարբովանեց=1 գրիվնա։ Բարեփոխումն իրականացվեց երկու շաբաթում ՝ 1996 թվականի սեպտեմբերի 2-ից 16-ն ընկած ժամանակահատվածում, որից հետո դրամական շրջանառության մեջ գտնվող ուկրաինական կարբովանեցների շրջանառությունը դադարեցվեց և Ուկրաինայի տարածքում վճարման միակ օրինական միջոցը մնաց գրիվնան։ Ուկրաինայի քաղաքացիները հնարավորություն ունեին փոխանակել թղթադրամ֊կարբովանեցները նոր պետական դրամական միավորով՝ առանց սահմանափակումների և փոխանակում իրականացնելու համար հավելյալ վճարների։ Բարեփոխմանը համապատասխան 1996 թվականի սեպտեմբերի 2-ից բանկերում տրվում էին միայն գրիվնաներ։ Մինչև սեպտեմբերի 16-ը վճարման համար ընդունվում էին ինչպես կարբովանեցները, այնպես էլ գրիվնաները։ 1996 թվականի սեպտեմբերի 16-ից փոխանակումը հնարավոր էր իրականացնել միայն բանկերում։ Ընդ որում, բոլոր այն թղթադրամները, որոնք դուրս էին մնացել շրջանառությունից բարեփոխման ընթացքում, չնայած որ հանվել էին շրջանառությունից, այնուամենայնիվ մնում էին (հանդիսանում էին) վճարման օրինական միջոց։ Փոխանակման գործընթացը շարունակվեց մինչև 1998 թվականը ։
Հետևանքներ
Դրամական բարեփոխման արդյունքում ստեղծվեց անկախ Ուկրաինայի նոր ազգային արժույթը, արժեզրկվեցին թղթադրամ-կարբովանեցները, բացի այդ գրիվնայի գրագետ PR քարոզարշավը նպաստեց ոչ միայն գնաճի և արժեզրկման գործընթացների դանդաղեցմանը, այլև ունեցավ քաղաքական հետևանքներ։
Բարեփոխման անցկացման հաջողությունները վերագրվեցին Ուկրաինայի ազգային բանկի նախագահ Վիկտոր Յուշչենկոյին ՝ դասելով նրան պետության ամենահայտնի քաղաքական գործիչների շարքում ։
Արտաքին հղումներ
Կատեգորիա:Դրամական բարեփոխումներ ըստ երկրի
Սուխոյ (կոնստրուկտորական բյուրո)
«Սուխոյ» կոնստրուկտորական բյուրո (Конструкторское бюро «Сухой») Ռուսաստանի ավիացիոն տեխնիկայի մշակման առաջատար ձեռնարկություններից մեկը։ Մտնում է «Սուխոյ ընկերություն» ավիացիոն հոլդինգի կազմի մեջ ։ Գլխավոր տնօրենը Միխայիլ Պողոսյանն է։
Արտաքին հղումներ
Սուխոյ Կատեգորիա:Արհեստական սիրտ
Սես Մարգալիդես
Սես Մարգալիդես (Ses Margalides)՝ Իբիզայից ոչ հեռու 2 խումբ կղզիներից կազմված փոքր կղզի (Բալեարյան կղզիներ, Իսպանիա)։ Մտնում է Պիտիուսս կղզիների կազմի մեջ։ Կղզեխմբի կզղիներից մեկը համեմատաբար մյուսից ավելի մեծ է ։
Կղզին իրենից մեծ հետաքրքրություն է ներկայացնում զբոսաշրջիկների համար, շնորհիվ իր գեղեցիկ ծովափի։ Սես Մարգալիդեսի ստորջրյա աշխարհը առանձնանում է մեծ բազմազանությամբ ։ Տեղական էնդեմիկ տեսակները՝ (Euphorbia margalidiana), բույսերի անհետացող տեսակներից է, որը տարածված է կղզու ժայռոտ տարածքներում ։
Ծանոթագրություններ
Կատեգորիա:Իսպանիայի կղզիներ Կատեգորիա:Անմարդաբնակ կղզիներ
Արտ Սևադա
Արտ Սևադա (իրական անունը՝ Արտակ Սամվելի Գրիգորյան),, ամերիկահայ կինոռեժիսոր, սցենարիստ, պրոդյուսեր։
Կենսագրություն
Ծնվել է ՀՀ արվեստի վաստակավոր գործիչ, գեղանկարիչ, նկարիչ Սամվել Սևադայի ընտանիքում։ Ստացել է երաժշտական կրթություն (ջութակ, դաշնամուր, փողային գործիքներ)։
Երեք երաժշտական սկավառակների հեղինակ է՝
Արտաքին հղումներ
Կատեգորիա:1972 ծնունդներ Կատեգորիա:Հուլիսի 23 ծնունդներ Կատեգորիա:Հայ կինոռեժիսորներ Կատեգորիա:Հայ սցենարիստներ Կատեգորիա:Հայ պրոդյուսերներ
Պերեեզդնոե
Պերեեզդնոե (Переїзне), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Պերեեզդնոե գյուղում բնակվում էր 854 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Սան Բաուդիլիո դե Լյուսանես
Սան Բաուդիլիո դե Լյուսանես (Sant Boi de Lluçanès, San Baudilio de Llusanés), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Օսոնա շրջանի կազմում։ Տարածքը զբաղեցնում է 20,7 կմ²։ Բնակչությունը՝ 564 մարդ ( 2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Ռոկա Կանտերանո
Ռոկա Կանտերանո (իտալ.` Rocca Canterano), կոմունա Իտալիայում, գտնվում է Լացիո մարզի Հռոմ գավառում ։
Բնակչությունը` 218 մարդ (2008 թվականի տվյալներով), բնակչության խտությունը՝ 14 մարդ/կմ2, տարածքը՝ 16կմ2, փոստային ինդեքսը՝ 20, հեռախոսային կոդը՝ 0774։
Կոմունայի հովանավորն է Սուրբ Միքայելը։ Տոնը նշվում է մայիսի 8-ին։
Ժողովրդագրությունը
Բնակչության դինամիկան՝
Արտաքին հղումներ
Կատեգորիա:Իտալիայի քաղաքներ
Խաղաղության պարտեզ
«Խաղաղության պարտեզ» հուշահամալիր (Мемориал «Сад мира»), հուշահամալիր «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Վսևոլոժսկի շրջանում, Վիբորգյան խճուղու (A-122 մայրուղի) 38-րդ կիլոմետրին ։ Բացվել է 1967 թվականի մայիսի 5-ին։
Հուշահամալիրը նվիրված է Լենինգրադյան ճակատի 21-րդ և 23-րդ բանակների ստորաբաժանումներին և կազմավորումներին ։
Հուշահամալիրը Ռուսաստանի դաշնային նշանակության պատմության հուշարձան է (գրանցման համար` 471420280300656) համաձայն ՌԽՖՍՀ նախարարների խորհրդի 1974 թվականի դեկտեմբերի 4-ի թիվ 624 որոշման ։
Նկարագրություն
Լցնովի բլրի վրա տեղադրված է գրանիտե բլոկներից կառուցված 10 մ երկարությամբ և 2,8 մ բարձրությամբ ստելա։ Նրա կողքին տեղադրված են բետոնե հակատանկային կոճղապատնեշներ։ Բետոնե սալիկներով պատված հարթակի աջ կողմում տեղադրված են դրոշաձողեր։ Խորքում, փոքր բարձրության վրա, գրանիտե բլոկներով շարված տեքստով պատ է։  Պատից ձախ տնկված է յոթ խնձորենի։ Հուշարձանի ձախ մասից դեպի դաշտ է տարածվում 175 մետր երկարությամբ կեչիների ծառուղի ։
Հեղինակներ
Նախագծի հեղինակներն են ճարտարապետներ Վ. Ա. Գավրիլովը և Յ. Ա. Դյակոնովը ։
Գրականություն
Կատեգորիա:Լենինգրադի մարզի հուշարձաններ Կատեգորիա:1967 հիմնադրումներ Ռուսաստանում
Եվայի երեք դեմքերը
«Եվայի երեք դեմքերը» (The Three Faces of Eve), ռեժիսոր Նաննելի Ջոնսոնի ամերիկյան կինոնկար։ Պրեմիերան տեղի է ունեցել 1957 թվականին։ Բժիշկներ Քորբեթ Թիգփենի և Հարվի Քլեքլիի վավերագրական գրքի էկրանավորումը հիմնված է Քրիս Քոսթներ Սեյմորի` անհատականության դիսոցիատիվ խանգարման պատահարի վրա։ Գլխավոր դերերում խաղացել են Ջոան Վուդվարդը և Լի Ջեյ Կոբբը։ Ֆիլմի համաշխարհային պրեմիերան տեղի է ունեցել 1957 թվականի սեպտեմբերի 23-ին։
Սցենար
Մի անգամ հոգեբույժ Լյութերի մոտ գալիս է համեստ տնային տնտեսուհի Եվա Ուայթը, ով բողոքում էր գլխացավից և հիշողության մասնակի կորստից։ Բուժման սկզբնական հաջողությունից հետո տեղի է ունենում հիվանդության սրացում, որի արդյունքում պարզվում է, որ ձախողումների պահին տիկին Ուայթը վերածվում է համարձակ աղջկա, որը սիրում է զվարճանալ և իրեն անվանում է Եվա Բլեք։ Բժիշկ Լյութերը, ով չափազանց հետաքրքրված է այս հազվագյուտ գործով, փորձում է օգնել կնոջը ներքին միասնություն գտնելու...
Արտաքին հղումներ
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ֆիլմաշարեր ըստ երկրի Կատեգորիա:20th Century Fox ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան ֆիլմեր Կատեգորիա:1957 ֆիլմեր
Տարբեր սեզոններ
«Տարբեր սեզոններ» (Different Seasons), ամերիկացի գրող Սթիվեն Քինգի չորս պատմվածքներից կազմված ժողովածուն, որն առաջին անգամ հրատարակվել է 1982 թվականին։ Յուրաքանչյուր պատմվածք ունի ենթավերնագիր, որը համապատասխանում է տարվա եղանակներից մեկին։ Քինգի առաջին հեղինակային ժողովածուն, որը զբաղեցրել է Նյու Յորք Թայմսի բեստսելերների ցանկի առաջին հորիզոնականը ։
Անվանում
Ժողովածուի անվանումը՝ Different Seasons-ը, պարունակում է տառերի խաղ, որն անհետանում է թարգմանելուց։ Քինգը հրատարակել էր այդ գիրքը նաև նրա համար, որպեսզի ազատվի «սարսափների գրող» խոսքից. բոլոր չորս պատմվածքներն էլ գրեթե չեն պարունակում սարսափի կամ միստիկայի որևէ տարր, որոնցով էլ Քինգը հայտնի էր մինչ այդ։ Այդ պատճառով different բառն ընտրված է հատուկ իմաստով։ Նշանակում է, որ գիրքը նման չի լինի Քինգի նախկին գրքերին, ինչպես նաև այն, որ գրքում չորս պատմվածք է, ինչպես մեկ տարում՝ չորս եղանակ։ Երբ գիրքը հրատարակվեց (1982 թվականին), Քինգը նշեց, որ «Ես նրա վրա ավելի քրտնաջան եմ աշխատել, քան այն ամենի, ինչ երբևէ արել եմ» ։ Մի անգամ Քինգին մի կին է գրում, ով գտնվում էր Միննեսոտայի ուղղիչ-քրեակատարողական հիմնարկում։ Նա խոստովանում էր, որ հանդիսանում է գողամոլ և գողացել է գրողի բոլոր գրքերը։ Նրանից հետո, երբ նա փոխ է առել «Տարբեր սեզոններ» ժողովածուն գրադարանից, նա իր մեջ ուժ է գտել վերադարձնել գիրքը։ «Ինչ եք կարծում, դա նշանակում է, որ դուք այն ավելի՞ լավ եք գրել։»։ Սկզբում Քինգը ցանկանում էր գրել նրան, թե գողացել է նա «Միզերին», բայց որոշում է այդպես էլ ոչինչ չպատասխանել ։
Դե, սպասիր (թողարկում 10)
Ֆիլմի գործողությունները տեղի են ունենում շինհրապարակում և հիմնականում նկանեցված է «Ի» գործողությունը և Շուրիկի այլ արկածները» ֆիլմի «Զուգընկեր» հատվածին։ Այն դրվագը, որում քանդվող հին տանը նվագում է հին պատեֆոնը, հետագայում հանդիպում է «Պոկրովյան դարպասներ» («Покровские ворота») ֆիլմում։
Գայլի երազում հիվանդանոցում կրկնվում է առաջին թողարկման նախապատմությունը, որում գայլն ու նապաստակը փոխվել են դերերով (գայլը պատշգամբում է, իսկ նապաստակը բարձրանում է պարանով Վլադիմիր Վիսոցկու «Песни о друге» երգի ներքո), և վերջաբանը բոլորովին այլ է։
Նախապատմություն
Շինհրապարակի մոտով զբոսնելիս Նապաստակը տեսնում է, թե ինչպես են շինարարները քանդում հին տները, և հանկարծ լսում է քանդվող տան պատուհանից եկող երաժշտությունը։ Մոտենալով նվագախմբի գրամոֆոնին՝ Նապաստակն ընկնում է Գայլի ճանկը։ Նա բռնում է Նապաստակին և նրա հետ պարում երգի ներքո։ Այդ ժամանակ տունն սկսում են քանդել, Նապաստակը հասցնում է դուրս ցատկել պատուհանից, և Գայլն ստիպված է լինում թաքնվել հսկայական մետաղե գնդից։ Տունը ամբողջովին քանդում են, և Գայլը մնում է ավերակների մեջ՝ գրամոֆոնը ձեռքին, որը դեռ նվագում է նույն երգը՝ «Любимый мой, родной»: Գայլը ասում է. «Դե, սպասիր», ձայնապնակի պտույտը խախտվում է, և «Սիրելի իմ, հարազատ» արտահայտությունը կրկնվում է։ Գայլը զայրույթով շարունակում է. «Դե, սպասիր։ Իմ սիրելի, հարազատ»։ Դրանից հետո նա ջարդում է գրամոֆոնը, որից հետո նրան խլացնում է գրամոֆոնի շեփորը։
Սյուժե
Շինհրապարակում գայլն զբաղվում է իր հիմնական գործով՝ հետապնդում է նապաստակին։ Սակայն նրան կանգնեցնում է աշխղեկ գետաձին և ստիպում աշխատել։ Գետաձիու եհտ հանդիպումներից խուսափելու համար գայլն նախ որոշում է աննկատ հեռանալ, ապա ընկնում է խողովակների մեջ, որտեղից դուրս է գալիս տանիքի վրա։ Փորձելով վերևից թռչել նապաստակի վրա՝ գայլը ընկնում է ագրեգատի վրա։ Դրանից հետո նա նորից հանդիպում է գետաձիուն, որը նրան ստիպում է աշխատել։ Վերցնելով ցեմենտով սայլակը՝ գայլը հետապնդում է նապաստակին, բայց չկարողանալով բարձրանալ թեքահարթակի վրայով՝ ընկնում է ներքև։ Տեսնելով նապաստակին ամենավերևի հարկում՝ գայլը, նստելով սալի վրա, մտածում է։ Ինչ-որ մեկի «Վիրա՛» հրահանգից հետո սալը, որի վրա նստած է գայլը, սկսում են բարձրացնել վերամբարձ կռունկի օգնությամբ։ Հայտնվելով վերևի հարկում՝ գայլը նետվում է բռնելու նապաստակին, բայց նա հասցնում է նստել ճոճի մեջ ու իջնել։ Գայլը ներքև է վազում աստիճաննեով՝ ճանապարհին վայր գցելով ներկարար շանը և ներկոտվելով։ Գայլը հասնում է ներքև և փորձում բռնել նապաստակին, բայց վերջինս նորից վեր է բարձրանում։ Գայլը վազում է վեր և ճանապարհին կրկին բախվում է շանը։ Կանգ առնելով հարկերից մեկում՝ նապաստակը վազում է միջանցքով, տեսնում ներկոտվոծ գայլին, մտնում մի սենյակ ու հայտնվում փակուղում։ Գայլը չարամտորեն շփում է ձեռքերը, բայց հայտնվում է գետաձին ու գայլին ստիպում շարել աղյուսները։ Նապաստակը փախչում է։ Աղյուսներով պատ շարելով դռան համար նախատեսված բացվածքում՝ գայլը մտածում է, թե մնացել է մենակ նապաստակի հետ, սակայն պարզվում է, որ նա ինքն իրեն փակել սենյակում։ Խուճապի մատնվելով՝ գայլը դուրս է նետվում դրսի պատի միջով, ընկնում մեծ բարձրությունից և արթնանում հիվանդանոցում՝ բազմաթիվ կոտրվածքներով ու վնասվածքներով։ Հիվանդանոցում գայլը երազում տեսնում է, թե իբր նապաստակը խուլիգանություն է անում փողոցում (կրկնելով գայլի արարքները 1-ին սերիայում), իսկ ինքը պատշգամում ջրում է ծաղիկները։ Նապաստակը, ինչպես գայլը առաջին թողարկման մեջ) պարանը գցում է ալեհավաքին ու մագլցում վերև։ Գայլը չարամտորեն ծիծաղում է ու կտրում պարանը, բայց այդ ժամանակ ավարտվում է առաջին սերիայի կրկնությունը (դերերը փոխած)։ Պարզվում է, որ գայլն ուրիշ պարան է կտրել, և նապաստակը, հասկանալով, թե ինչ է պատահել, դադարում է վեր մագլցել, և գայլի պատշգամբի վրա է ընկնում ճոճը, որի մեջ գետաձին է։ Հարվածի պահին գայլը ճիչով արթնանում է մղձավանջից և իր հիվանդասենյակի դռան մոտ տեսնում նապաստակին, որի ձեռքին ծաղիկներ են ու մրգեր։ Գայլը հարցնում է. «Նապաստա՞կ»։ Նապաստակը պատասխանում է, որ հենց ինքն է։ Գայլը զայրացած նրա վրա նետում անթացուպը։ Նապաստակը հասցնում է փակել դուռն ու փախչել։ Գայլն արտասանում է իր սիրած արտահայտությունը. «Դե՛, սպասի՛ր», ինչից հետո ծանրոցով հարված է ստանում գլխին։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:1976 մուլտֆիլմեր Կատեգորիա:Մուլտֆիլմեր գայլերի մասին Կատեգորիա:Վյաչեսլավ Կոտյոնոչկինի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր նապաստակների մասին Կատեգորիա:Դե, սպասիր
Ցատկ
Ցատկ, մարզական, պայմանականորեն տարբերակվում են․
Պարաշյուտային սպորտում ցատկերը բաժանվում են 3 հիմնական խմբերի․ ճշգրիտ վայրէջքով, պարաշյուտը հապաղումով բացելով և համակցվածքներ։ Բատուտի վրա ցատկերը շրջադարձով և շրջապտույտով բարձր ոստյուններ են։ Տրամպլինից ցատկ դահուկներով։
Օլիմպիական խաղերի ծրագրում է 1924 թվականից, աշխարհի 1-ին առաջնությունն անցկացվել է 1925 թվականին, ԽՍՀՄ-ինը՝ 1926 թվականին։ Գնահատվում են ցատկի հեռավորությունն ու ոճը (գեղեցկությունը և կատարման ճշգրտությունը)։
Թեթևաթլետիկական ցատկը մրցումներում ընդգրկված է 19-րդ դարի 60-ական թվականներից։ Օլիմպիական խաղերի ծրագրում է 1896 թվականից։ Բարձրացատկը, հեռացատկը և ձողացատկը տղամարդկանց թեթևաթլետիկական տասնամարտի, առաջին երկուսը՝ կանանց հնգամարտի ծրագրերում և այլն։ Համամիութենական ՊԱՊ ֆիզկուլտուրային համալիրում ընդգրկված են բարձրացատկն ու հեռացատկը։ Սպորտային մարմնամարզության մեջ ցատկերը լինում են պարզ կամ առանց հենարանի և հենարանով՝ մարմնամարզական գործիքների օգնությամբ։ Մարմնամարզական նժույգի վրայով ցատկը մարմնամարզության բազմամարտի ծրագրում է։ Օլիմպիական խաղերում ընդգրկված է 1896 թվականից։ Գեղարվեստական մարմնամարզության մեջ ցատկը վարժությունների հիմնական տարրերից է։ Տարբերակվում են ուղղելով, կծկված, փակ, բաց, երեսնիվայր, արտակորված և այլ ցատկեր։ Ակրոբատիկայում ցատկերը լինում են գլորումներով, գլուխկոնծիներով, կիսաշրջադարձերով, շրջադարձերով և սալտո։ Գեղասահքում ցատկը կամավոր ծրագրի առավել բարդ բաժինն է։ Անդրաձիգ ցատկը գեղասահքի տարածված տարրերից է։ Բարդ ցատկերը կատարվում են առանց պտույտներ կամ 1-4 պտույտներով։ Ջրային դահուկներով տրամպլինից ցատկը ջրադահուկային եռամարտի տարրերից է։
Կատեգորիա:Մարզաձևեր
(8383) 1992 UA3
(8383) , աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 25-ին Ցուտոմու Հիոկիի և Շուջի Հայակավայի կողմից Օկուտամայում ։
Միջին հեռավորությունը Արեգակից կազմում է 2,657605 ա. մ., առավելագույնը մոտենում է 2,397 ա. մ. հեռավորության վրա և հեռանում 2,9182 ա. մ. ։ Արեգակի շուրջ մեկ ամբողջական պտույտ է կատարում 1582,46 երկրային օրվա ընթացքում, իր ուղեծրով շարժվելով միջինում 0,227493 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,94° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ցուտոմու Հիոկիի կողմից հայտնաբերված աստերոիդներ Կատեգորիա:Շուջի Հայակավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պիլիպչատինո
Պիլիպչատինո (Пилипчатине), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Պիլիպչատինո գյուղում բնակվում էր 70 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
Հայ հին թարգմանական գրականության ցանկ
Ստորև ներկայացված են այն հեղինակները և նրանց երկերը, ինչպես նաև անանուն աշխատությունները, որոնք թարգմանվել են հայերեն 5-ից 14-րդ դարը ներառյալ։ Թավատառով նշված են այն երկերը, որոնց բնագրերը կորել են և որոնք մեզ են հասել միայն հայերեն թարգմանությամբ։
Աղբյուրներ
Կատեգորիա:Հայ միջնադարյան գրականություն Կատեգորիա:Թարգմանություններ Կատեգորիա:Ցանկեր:Հայաստան Կատեգորիա:Ցանկեր:Գրականություն
Կիես դ’Ալպագո
Կիես դ’Ալպագո (Chies d'Alpago), կոմունա Իտալիայում։ Գտնվում է Վենետո մարզում՝ Բելունո գավառում ։
Բնակչությունը կազմում է 1569 մարդ (2008), բնակչության խտություն՝ 36 մարդ/կմ²։ Զբաղեցնում է 44 կմ² մակերես։ Փոստային ինդեքս՝ 32010։ Հեռախոսային կոդ՝ 0437։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մուրոմ (Վլադիմիրի մարզ)
Մուրոմ, հնագույն քաղաք Ռուսաստանում։ Տեղակայված է Օկա գետի ձախ ափին, Վլադիմիր քաղաքից 137 կմ հեռավորության վրա՝ Նիժնի Նովգորոդի մարզի սահմանին։ Քաղաքը Մոսկվա-Կազան երկաթուղու կարևորագույն հանգույցներից մեկն է։
Բնակչություն
XXI դարի սկզբին, չնայած քաղաքային բնակչության զգալի անկմանը, Մուրոմը շարունակում է մնալ տարածաշրջանի երրորդ քաղաքը բնակիչների թվաքանակի առումով, հաջորդելով Վլադիմիրին (357 024 ) և Կովրովին (137 594)։
1959 -ից 1992 թվականներին Մուրոմայի բնակչությունն աժել է 2 անգամ։ Աճը հիմնականում պայմանավորված էր գյուղական բնակչության՝ միգրանտների քաղաք տեղափոխմամբ (չնայաժ 1960-ական թվականներին ծնելիությունը խիստ նվազել էր)։ 1980—1990- ական թվականների ճգնաժամը պատճառ հանդիսացավ մահացությունների ավելացման և ծնելիության նվազման։
Ներկայումս ռուսները կազմում են ազգաբնակչության 95% -ը։ Քաղաքում բնակվում են նաև այլ էթնիկ խմբեր՝ թաթարներ, ուկրաինացիներ, բելառուսներ, Մոլդովացիներ, լեհեր, չեխեր, հայեր և այլ ազգի ներկայացուցիչներ։
Արդյունաբերություն
2016 թվականին քաղաքի արտադրության, իրականացրած աշխատանքների և ծառայություններից ստացված հասույթը կազմել է 25,1 միլիարդ ռուբլի։ 2016 թվականի հունվար - նոյեմբեր ամիսներին ամսական միջին աշխատավարձը կազմել է 26 139.4 ռուբլի ։
Մեքենաշինություն և մետաղամշակում (7,4 մլրդ ռուբ.)
Փայտանյութի, փայտամշակման և թղթի արդյունաբերություն (1,0 մլրդ ռուբ.)
Թեթև արդյունաբերություն (0,5 մլրդ ռուբ.)
Սննդի արդյունաբերություն (0,5 մլրդ ռուբ.)
Էներգետիկա
Արտաքին հղումներ
Կատեգորիա:Ռուսաստանի ոսկե մատանի Կատեգորիա:Ռուսաստանի քաղաքներ Կատեգորիա:Քաղաքներ Օկայի ափին Կատեգորիա:862 թվականին հիմնադրված բնակավայրեր
Արամ Բակալյան
Արամ Բակալյան, հայ նկարիչ։
Կենսագրություն
Արամ Բակալյանը ծնվել է Կոստանդնուպոլսում։ Սովորել է տեղի Գեղարվեստի դպրոցում։ 1902 թվականին մեկնել է Փարիզ և հետևել Ժյուլիանի ակադեմիայի գեղանկարչական դասընթացներին։ Ուսումն ավարտելուց հետո վերադարձել է ծննդավայր, իսկ 1919 թվականից հաստատվել Փարիզում ։ Արամ Բակալյանի ստեղծագործությունը հարում է ռեալիզմին։ Գլխավորապես նկարել է բնանկարներ և նատյուրմորտներ։ Ցուցադրվել է Ֆրանսիական արվեստագետների սալոնում։ 1932 թվականին Փարիզում կազմակերպել է անհատական ցուցահանդես։ Արամ Բակալյանի շուրջ 10 գործեր, այդ թվում «Գետային նավակայան։ Փարիզ», «Քաղաքային տեսարան», «Նատյուրմորտ» և այլն, պահվում են Հայաստանի ազգային պատկերասրահում։
Ցուցահանդեսներ
Արամ Բակալյանի աշխատանքները ցուցադրվել են ֆրանսիացի արվեստագետների սալոնում։ 1932 թվականին անհատական ցուցահանդես է ունեցել Փարիզում։
Ծանոթագրություններ
Կատեգորիա:Հայ նկարիչներ
Օշին (Կոռիկոսի իշխան)
Օշին, Կիլիկիայի Հայոց սպարապետ, Կոռիկոսի բերդապետ իշխան, 1320 թվականից ՝ Հայոց թագավորահայր (պայլ)։ Հեթում պատմիչի որդին է, Օշին Ա-ի տիկնոջ՝ Զաբլուն թագուհու եղբայրը։
Գործունեությունը
1318 թվականին երկիրն ազատագրել է Եգիպտոսի մամլուքներից և նրանց միացած թուրքմեն կարամաններից։ Օշինի մահից հետո ստանձնել է նրա որդու Լևոն Ե-ի խնամակալությունը և կառավարել երկիրը։ 1321-1322 թվականներին Օշինը և իր եղբայր Կոստանդին սպարապետը համառ կռիվներ են մղել երկիրն ասպատակող մամլուքների ու թուրքմեն կարամանների դեմ։ 1323 թվականին Կահիրեում հաշտության պայմանագիր է կնքել Եգիպտոսի սուլթանության հետ, որով պարտավորվել է հակառակորդին վճարել Այաս նավահանգստի եկամուտի կեսը և տարեկան հարկագումար, խոստացել չդաշնակցել Արևմուտքի պետություններին։ Իսկ Եգիպտոսի սուլթանությունը պարտավորվել է վերականգնել Կիլիկյան Հայաստանի ավերված բերդերն ու ամրոցները։
Մահը
1329 թվականին չափահաս դարձած Լևոն Ե-ի հրամանով Օշինը, Ալիս թագուհին և Կոստանդին սպարապետը արքունի բերդերը յուրացնելու մեղադրանքով սպանվում են։ Նրանց կալվածքները անցնում են Լևոն Ե-ին։
Կատեգորիա:Կիլիկյան Հայաստան Կատեգորիա:Ռեգենտներ
Սիտալներ
Սիտալներն ապակեբյուրեղային նյութեր են, որոնք ջերմային մշակման միջոցով ապակենման վիճակից վերածվում են միկրոբյուրեղային վիճակի։ Բյուրեղացման համար ապակու զանգվածին ավելացրած կատալիզատորը ծառայում է որպես բյուրեղների աճի կենտրոն։ Ապակու համեմատ սիտալներն ունեն մեծ ամրություն։ Դրանցից պատրաստում են թերթավոր նյութեր, էլեկտրամեկուսիչներ, պանելներ, առանցքակալներ, քիմիական սարքեր, ամանեղեն, խողովակներ և այլն։ = Արտաքին հղումներ =
Սիտալ
Սիտալ (ապակեբյուրեղային նյութ) անվանում են կիսաբյուրեղային նյութը, որը ստացվել է համապատասխան բաղադրության ապակու բյուրեղացումից, որը, ի համեմատ տվյալ ապակու, ցուցաբերում է ավելի բարձր ֆիզիկա-քիմիական հատկություններ։ Սիտալները բաղկացած են բազմաթիվ մանր բյուրեղներից, որոնք կապակցված են միմյանց հետ միջբյուրեղային շերտով։
Հատկություններ
Ի տարբերություն սովորական ապակիների, որոնց հատկությունները որոշվում են հիմնականում քիմիական բաղադրությամբ, սիտալների համար որոշիչ է կառուցվածքը և ֆազային բաղադրությունը։ Սիտալների հատկությունները իզոտրոպ են։ Սիտալների համար արժեքավոր հատկություն է մանրահատիկությունը, իդեալականին մոտ կիսաբյուրեղային կառուցվածքը, որը ապահովում է բարձր կարծրություն և մեխանիկական ամրություն՝ գերազանց էլեկտրամեկուսիչ հատկություններով, բարձր փափկեցման ջերմաստիճանով և ջերմային ու քիմիական կայունությամբ։ Նրանցում ընդհանրապես բացակայում է ծակոտկենությունը։ Նյութի պակասումը ջերմամշակման ընթացքում աննշան է։ Բարձր հղկման կայունությունը դարձնում է նրանց քիչ զգայուն մակերեսային արատների նկատմամբ։ Սիտալների խտությունը տատանվում է 2400-2950 կգ/մ3, ծռման ամրությունը՝ 70-350ՄՊա, դիմադրողականությունը՝ 112-161ՄՊա, կծկման դիմադրողականությունը՝ 7000-2000ՄՊա։ Առաձգականության մոդուլը 84-141ԳՊա։ Սիտալների կայունությունը կախված է ջերմաստիճանից։ Սիտալների կարծրությունը մոտ է պողպատի կարծրությանը (7000-10500ՄՊա)։ Գծային ընդարձակման ջերմաստիճանային գործակիցը տատանվում է (7– 300)10-7 с-1։ Ցածր գծային ընդարձակման ջերմաստիճանային գործակցով սիտալները բավականին ջերմակայուն են։ Սիտալների ջերմահաղորդականությունը՝ շնորհիվ բարձր խտության, գերազանցում է ապակու ջերմահաղորդականությանը։ Ջերմակայունությունը բարձր է 50-9000°С ջերմաստիճանային միջակայքում։ Սիտալների ջերմային կայունությունը ապահովվում է շատ ցածր, երբեմն էլ բացասական գծային ընդարձակման ջերմաստիճանային գործակցով։ Տեսակարար ծավալային դիմադրողականությունը 108-1012 Օմ.մ, էլեկտրական կայունությունը 25-75 ՄՎ/մ, դիէլեկտրիկ կորուստների անկյան տանգենսը 106 Հց –ի դեպքում (10—800).10-4 ։ Բազմաթիվ սիտալներ ցուցաբերում են բարձր քիմիական կայունություն ուժեղ թթուների և հիմքերի նկատմամբ։
Ստացում
Սիտալների ստացման պրոցեսը բաղկացած է մի քանի փուլերից։ Սկզբնական փուլում ստանում են ապակեզանգվածից իրեր՝ նույն եղանակով, ինչ սովորական ապակին։ Այնուհետև այն ենթարկում են երկաստիճան ջերմամշակման 500—700°С և 900—1100°С ։ Առաջին փուլում գոյանում են բյուրեղացման կենտրոնները, իսկ երկրորդում՝ զարգանում է բյուրեղական ֆազը։ Ամբողջ ծավալով հավասարաչափ, մանր բյուրեղային բյուրեղացում ապահովելու համար, մշակվել է երկու մեթոդ՝ հոմոգեն և հետերոգեն։ Եթե նոր նյութի ֆազի բյուրեղացման կենտրոնների առաջացումը տեղի է ունենում օտար մասնիկների բացակայությամբ, ապա այդպիսի բյուրեղացումը հոմոգեն է։ Հակառակ դեպքում՝ հետերոգեն։ Հոմոգեն բյուրեղացման միջոցով ստանում են ռուբինային, օպալային և որոշ լուսազգայուն ապակիներ, իսկ երկրորդ տեխնոլոգիայով՝ հետերոգեն, ապակեբյուրեղային նյութեր։ Տեխնոլոգիական պրոցեսի վերջում բյուրեղական ֆազի պարունակությունը 95%, օպտիմալ զարգացած բյուրեղների չափսերը կազմում են 0.05-1 մկմ։ Բյուրեղացման ժամանակ չափսերի փոփոխությունը չի գերազանցում 1—2%։ Ապակեկերամիկայի ամփոփիչ հատկությունները կախված են այն կազմող մասերի հատկություններից ու քանակությունից՝ ապակեգոյացման ֆազից և բյուրեղներից՝ ներդրված ապակյա մատրիցում։ Հիմնականում ապակեբյուրեղային նյութերի ստացման տեխնոլոգիայի հիմքում ընկած է ապակու ուղորդված բյուրեղացումը։ Տեխնիկական սիտալները ստանում են հիմնականում սիլիկատային համակարգի արհեստական շիխթաներից, որոնցում ֆազը բյուրեղանում է՝ ցուցաբերելով անհրաժեշտ հատկություններ։ Այնպիսի հատկությունները, ինչպիսին են խտությունը, ջերմահաղորդականությունը, գծային ընդարձաման ջերմաստիճանային գործակիցը, առաձգականության մոդուլը և դիէլեկտրիկ թափանցելիությունը, կախված են ֆազի հատկությունից և համապատասխանորեն փոփոխվում է կախված տվյալ ֆազերի քանակությունից։ Սիտալների ֆազային բաղադրության վրա ազդում է մոդիֆիկատորների (Na, K, Ca, Ba և այլն) աննշան (մինչև 1, 5%) ավելացումը, ապակեգոյացնողները(В, Р և այլն) և միջանկյալ օքսիդները, որոնց ներմուծումը չի փոխում հիմնական ֆազերի բաղադրությունը, բայց նկատելիորեն նվազեցնում կամ ավելացնում է նրանց քանակությունը։ Որպես բյուրեղացման կենտրոնների հարուցիչ կիրառում են երկու տեսակի կատալիզատորներ, որոնցով պայմանավորած է նյութում ջերմամշակումից հետո հսկայական քանակով բյուրեղացման կենտրոնների առաջացումը, որով և ստեղծվում են պայմաններ մանրաբյուրեղային կառուցվածքով նյութերի ստացման համար։ Կատալիզատորների առաջին խմբին են պատկանում մետաղական Au, Ag, Cu, Pt, Pd և այլն։ Եփահալման ժամանակ նրանք լուծվում են ապակեզանգվածում, իսկ հետագա ջերմամշակումից անջատվում են միկրոբյուրեղների տեսքով, որի շուրջ ձևավորվում է սիտալի վերջնական կառուցվածքը։ Կատալիզատորների երկրորդ խմբին պատկանում են օքսիդները և տարբեր մետաղների աղեր՝ TiO2, P2O5, Cr2O3, ZrO2, ZnO և այլն։ Այդպիսի կատալիզատորներով ապակիները միասեռ չեն ստացվում, այլ բաժանվում են ըստ բաղադրության տարբեր ֆազերի։ Փոխելով ջերմամշակման ջերմաստիճանը, կարելի է կառավարել առաջացող բյուրեղների չափսը և բաղադրությունը, հետևաբար նաև նյութի հատկությունները։ Բոլոր ապակեբյուրեղային նյութերը բաղկացած են ապակուց և մանր (ոչ ավել 1—2 մկմ) հավասարաչափ բաշխված բյուրեղներից, ընդ որում բյուրեղական ֆազի քանակությունը, կախված ստացման տեխնոլոգիայից, տատանվում է 30-50 ÷ 90% և ավելի։
Կիրառություն
Սիտալները կիրառվում են բարձր ամրությամբ և ջերմակայունությամբ դետալների պատրաստման համար, ինչպես նաև հանդիսանում է հեռանկարային նյութ շինարարության մեջ։
Լինդա Էմոնդ
Լինդա Էմոնդ (Linda Emond, ), ամերիկյան դերասանուհի։ Էմոնդը մեծ հաջողությունների է հասել թատրոնում իր խաղացած դերերի շնորհիվ։ Նա եռակի անգամ մրցանակի է արժանացել « Թոնի » անվանակարգում, 2003, 2012 և 2014 թվականներին, Life (x) 3 և « Շրջիկ գործակալի մահը » (անգլ. Death of a Salesman) պիեսներում և « Կաբարե » (անգլ. Cabaret) մյուզիքլում մասնակցության համար։ Նա մասնակցել է նաև բազմաթիվ ներկայացումների ինչպես Բրոդվեյում, այնպես էլ Օֆֆ-Բրոդվեյի բեմում ։
Կենսագրություն
Որպես հավելում բեմական հիմնական աշխատանքի՝ Էմոնդը հայտնվեց մի քանի տանյակ ֆիլմերում և հեռուստահաղորդումներում։ 1997 թ. նա նկարահանվեց «Մի կյանք՝ ապրելու համար» (անգլ. One Life to Live) օճառային օպերայում, իսկ տարբեր տարիների ընթացքում եղել է « Լոս Անջելեսի օրենքը » (անգլ. L.A. Law), « Սոպրանոյի տոհմը » (անգլ. The Sopranos), « Օրենք և կարգապահություն » (անգլ. Law & Order), « Օրենք և կարգապահություն. Հատուկ կորպուս » (անգլ. Law & Order: Special Victims Unit), « Օրենք և կարգապահություն. Հանցավոր մտադրություններ » (անգլ. Law & Order: Criminal Intent), « Օրենք և կարգապահություն. Երդվյալ ատյան » (անգլ. Law & Order: Trial by Jury), « Բամբասկոտը » (անգլ. Gossip Girl) և « Լավ կինը » (անգլ. The Good Wife) սերիալների հյուրը։ Նա 2009 թվականին նկարահանվել է նաև Lifetime ալիքի  «Ջորջիա Օ’Քիֆ» ֆիլմում։ Իսկ մեծ էկրաններին, Էմոնդը աչքի ընկավ « Լամարկի վերջին գործը» (անգլ. City by the Sea, 2002 թ.), « Հյուսիսային երկիրը» (անգլ. North Country, 2005 թ.) և «Ջուլի և Ջուլիա. Պատրաստենք երջանկություն ըստ բաղադրատոմսի» (անգլ. Julie & Julia, 2009 թ.) ֆիլմերում։
Հղումներ
Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի դերասանուհիներ
Կապար փշավոր
Կապար փշավոր, կապարազգիների ընտանիքին պատկանող դեղաբույս։
Նկարագրություն
Գեղազարդային մինչև 3 մ երկարություն ունեցող, բազմաթիվ, տարածված ցողուններով, հզոր արմատային համակարգով բազմամյա կիսաթուփ է։ Էլիպսաձև-ձվաձև, ամբողջաեզր, հերթադիր տերևները կարճ կոթուններով և փշերի վերածված երկու տերևակիցներով են։ Բազմաթիվ ընձյուղները ամեն տարի չորանում են։ Խոշոր, սպիտակ կամ վարդագույն, երկար ծաղկակոթերով, բազմաթիվ առէջներով ու վարսանդով ծաղիկները երկսեռ քառանդամ են և աճում են տերևանութներում մեկական։ Պտուղը երկարավուն-ձվաձև, կանաչ, բազմասերմ հատապտուղ է, որը ներսից կարմիր է և հյութալի։ Բազմանում է կենդանիների օգնությամբ տարածվող սերմերով ։
Նշանակություն
Բուժական նպատակներով օգտագործում են արմատներն ու վերգետնյա մասը։ Չոր արմատների եփուկը, ինչպես և թուրմը օգտագործում են լյարդի հիվանդությունների և շաքարախտի բուժման համար, իսկ թթու դրած պտուղները, կոկոններն ու ծաղիկներով երիտասարդ ընձյուղները՝ սննդի մեջ ։
Ծանոթագրություններ
Կատեգորիա:Դեղաբույսեր Կատեգորիա:Դեկորատիվ բույսեր Կատեգորիա:Բազմամյա բույսեր Կատեգորիա:Խոտաբույսեր Կատեգորիա:Ծածկասերմեր Կատեգորիա:Կապարազգիներ Կատեգորիա:Եվրոպայի բուսական աշխարհ
Վալերիանը և հազարավոր մոլորակների քաղաքը
«Վալերիանը և հազարավոր մոլորակների քաղաքը» (Valérian ét la Cité des mille planètes), ֆրանսիական ֆանտաստիկ ֆիլմ, որի ռեժիսորը և սցենարիստը Լյուկ Բեսոնն է, ֆիլմի միտքը ստացել է Պեր Քրիստինի և Ժան Կլոդ Մեզերի «Valérian et Laureline» կոմիքսից։ Վալերիանի և Լորելինի դերերը խաղում են Դեյն Դեհանը և Կարա Դելևինը։ Ֆիլմի համաշխարհային պրեմերիան նախատեսվում է 21 հուլիսի 2017 թվականին, Հայաստանում, 2017 թվականի օգոստոսի 10-ին։
Սյուժե
Ժամանակի միջով ճամփորդող հատուկ գործակալ Վալերիանային իր գործընկերուհի Լորելինի հետ միասին ուղարկում են ուսումնասիրելու գալակտիկական կայսրությունը։ Իրենց առաքելության ճանապարհին, Վալերիանը երազ է տեսնում մի մոլորակի մասին, որտեղ բնակվում էին հյումոնոիդներ և այնտեղ ամեն ինչ խաղաղ էր։ Նրանք հավաքում էին մեծ քանակությամբ էներգիա ունեցող մարգարիտներ և փոքր կենդանու օգնությամբ դրանց քանակն ավելացնում էին։ Այդ խաղաղությունը խաթարվում է երբ սկսվում է երկնքից ավերակներ թափվել։ Հյումոնոիդները մտածում են, որ դա ապոկալիպսիսն է։ Հյումոնոիդների արքայադուստրը, ով բաժանվել էր իրենց խմբից չի հասցնում միանալ նրանց և մահանում է։ Սակայն այդ ընթացքում նա հասցնում է հեռակապային ազդանշան ուղարկել Վալերիանին։
Վալերիանը արթնանում է։ Նա իմանում է, որ իր առաքելությունն է ստանալ «Mül կոնվերտորը»։ Այն վերջինն է ամբողջ գալակտիկայում և այն վերցնելու համար նրանք պետք է գնային սև շուկա։ Առաքելությունը սկսելուց առաջ նա Լորելինին ամուսնության առաջարկ է անում։ Սակայն Լորելինը նրան մերժում է առաջ բերելով տարբեր պատճառաբանություններ։
Ուղևորվելով դեպի վիրտուալ շուկա, որը կոչվում է «Մեծ Շուկա», Վալերիանը խանգարում է վաճառականի և երկու հյումոնոիդների հանդիպումը նրանցից վերցնելով կոնվերտորը, որը այն կենդանիներից էր, որ նա տեսել էր իր երազում։ Նա և Լորինլին վերականգնում են փոխարկիչը, և նա բացահայտ գողանում է այն մարգարիտներից մեկը, որը հյումոնոիդները տվել էին վաճառողին կոնվերտոր դիմաց, մտածելով, որ դա կնվիրի Լորելինին որպես հարսանեկան նվեր։ Նրանք վերադառնում են Ալֆա, որտեղ իրենց հրամանատարը հայտնում է, որ իրենց կայանը հարձկման է ենթարկվել անհայտ ուժերի կողմից։ Լորոլինին և Վալերիանին հանձնարարված էր պաշտպանել հրամանատարին մինչ գագաթնաժողովի ավարտը։ Հրամանատարը ցանկանում էր կոնվերտորը վերցնել, սակայն Վալերիանը ասում է, որ այն պետք է Լորոլինի հսկողության տակ մնա։
Գագաթնաժողովի ընթացքում, հյումոնոիդները հարձակվում են՝ առևանգելու Ֆիլիտին։ Վալերիանը ազատում է իրեն և մյուսներին։ Հետապնդելով առևանգիչներին նա դուրս է գալիս իրենց տարածքից։ Կորցնելով իր մեքենայի կառավարումը նա կորցնում է կապը Լորելինի հետ։
Ձերբակալումից խուսափելու համար Լորելինը գտնում է Վալերիանին, սակայն անգիտակից վիճակում։ Նա արթնացնում է Վալերիանին, սակայն նրան առևանգում են։ Վալերիանին հաջողվում է ազատել Լորելինին։
Վալերիանը և Լորելինը ուղևորվելով առաջ հայտնաբերում են հյումոնոիդներին և Ֆիլիտին։ Հյումոնոիդների թագավորը պատմում է իր ազգի և իրենց մոլորակի մասին։ Նա պատմեց նաև, որ Ֆիլիտը իրենց ազգապահպանության վերջին հույսն է։ Իր ազգին օգնելու նպատակով հյումոնոիդների արքայադուստրը մահանալուց հետո իր հոգին ուղարկում է Վալերիանին։ Թագավորը բացատրեց Ֆիլիտի դերն այս ամբողջ պատմության մեջ։ Իրենց մոլորակը վերականգնելու համար անհրաժեշտ էր Ֆիլիտը և այն մեծաքանակ էներգիայով մարգարիտը։
Վալերիանը ուներ այդ մարգարիտը, որը նա վերցրել էր սև շուկայից իրենց առաքելության ընթացքում, իսկ Լորելինի մոտ էր կոնվերտորը։ Նրանք տալիս են կոնվերտորը և մարգարիտը։ Վերջին տեսարանում Լորելինը ընդունում է Վալերիանի ամուսնության առաջարկը։
Ստեղծում
2012 թվականին հայտարարվել է, որ Լյուկ Բեսոնը ծրագրում է նկարահանել ֆիլմ ֆրանսիական «Վալերիան» կոմիքսի հիման վրա, որը հրատարակվել է 1967 թվականին :Վաճառվել է «Վալերիանի» 10 միլիոն օրինակ և թարգմանվել է 21 լեզուներով ։ 12 մայիսի 2015 թվականին Բեսոնը տեղեկացրել է իր թվիթթերում, որ նա կգրի սցենար և կնկարահանի «Վալերիանը և հազարավոր մոլորակների քաղաքը» ֆիլմը, իսկ գլխավոր դերակատարները կլինեն Դեյն Դեհանը և Կարա Դելևինը ։ 19 օգոստոսի 2015 թվականի Կլայվ Օուենը բաժանորդագրվել է ֆիլմում հրամանատար Արուն Ֆիլիտտի դերում ։ Սցենարը պատրաստ էր 2009 թվականին, բայց «Ավատար» ֆիլմի դուրս գալուց հետո Բեսոնին սկսեց դուրս չգալ իր սեփական սցենարը և որոշեց այն փոփոխել։ «Վալերիանը և հազարավոր մոլորակների քաղաքը» ֆիլմը ամենաթանկ ֆրանսիական ֆիլմն է, նրա բյուջեն կազմում է 180 միլիոն դոլլար ։ 28 հոկտեմբերի 2015 թվականի Ռիհաննան միացել է ֆիլմի դերասանական կազմին ։ 5 դեկտեմբերի 2015 թվականաին Իթան Հոուք ստացել է դեր ֆիլմում ։ 7 դեկտեմբերի 2015 թվականի TheWrap- ը տեղեկացրել է, որ Ջոն Գուդմենը կհնչյունավորի այլմոլորակայինի ։ 12 դեկտեմբերի 2015 թվականին Հերբի Հենկոկը ստացել է դեր ֆիլմում ։ 14 դեկտեմբերի 2015 թվականի Բեսոնը հայտարարել է, որ Քրիսը նկարահանվում է ֆիլմում 13 հունվարի Բեսոնը տեղեկացրել է Ինստագրամում, որ Ռուտգեր Հաուերը կնկարահանվի ֆիլմում ։
Արտաքին հղումներ
Կատեգորիա:Ֆրանսիական ֆանտաստիկ ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Ֆանտաստիկ մարտաֆիլմեր Կատեգորիա:Կոմիքսների էկրանավորումներ Կատեգորիա:Գրական ստեղծագործությունների էկրանավորումներ Կատեգորիա:EuropaCorp ֆիլմեր Կատեգորիա:Փարիզում նկարահանված ֆիլմեր Կատեգորիա:Lionsgate ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Անգլերեն ֆրանսիական ֆիլմեր Կատեգորիա:Ֆիլմեր այլմոլորակայինների մասին Կատեգորիա:STX Entertainment ֆիլմեր Կատեգորիա:2010-ականների արկածային ֆիլմեր Կատեգորիա:Ֆրանսիական ռոմանտիկ ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ֆանտաստիկ ֆիլմեր տիեզերքի մասին Կատեգորիա:Ֆրանսիական արկածային ֆիլմեր
ՌԴ-ԱՄՆ գագաթնաժողով Հելսինկիում (2018)
ՌԴ-ԱՄՆ գագաթնաժողով Հելսինկիում, նախագահներ Վլադիմիր Պուտինի և Դոնալդ Թրամփի մասնակցությամբ գագաթնաժողով, որը տեղի է ունեցել 2018 թվականի հուլիսի 16-ին Ֆինլանդիայի մայրաքաղաք Հելսինկիում ։
Գագաթնաժողովը դարձել է առաջին լայնաֆորմատ հանդիպումը ՌԴ և ԱՄն նախագահների միջև՝ ԱՄՆ նախագահ Դոնալդ Թրամփի ընտրությունից հետո ընկած ժամանակաշրջանում ։ Բանակցությունների ընթացքում քննարկվել են միջազգային հիմնախնդիրները, ինչպես նաև հարցեր, որոնք վերաբերում են ռուս-ամերիկյան հարաբերություններին։ Գագաթնաժողովն ավարտվել է առանց որևէ վերջնական փաստաթղթի ընդունման ։
Նախապատրաստական աշխատանքներ
Գագաթնաժողովի անցկացման նախաձեռնությունը պատկանել է ԱՄՆ նախագահ Դոնալդ Թրամփին, որը 2018 թվականի մարտի վերջին կայացած հեռախոսազրույցի ժամանակ հայտնել է Ռուսաստանի նախագահ Վլադիմիր Պուտինին։ Այդ ժամանակ էլ քննարկվել են բանակցությունների անցկացման վայրի հնարավոր մի քանի տարբերակները։ Բանակցությունները Հելսինկիում անցկացնելու մասին վերջնական որոշումը հայտնի է դարձել հունիսի 28-ին՝ ԱՄՆ նախագահի ազգային անվտանգության հարցերով խորհրդական Ջոն Բոլթոնի Մոսկվա կատարած այցից հետո ։